ΟΡΦΙΚΟΣ ΥΜΝΟΣ   ΑΘΗΝΑΣ
Channel: Tanipteros
Date: 21/02/2022

Ἀθηνᾶς, θυμίαμα ἀρώματα

Παλλὰς μουνογενής, μεγάλου Διὸς ἔκγονε σεμνή, δῖα μάκαιρα θεά, πολεμοκλόνος, ὀβριμόθυμε, [ἄρρητ', εὐρήτη, μεγαλώνυμος, ἀντροδίαιτε· ἣ τε διαΐσσεις ὑψαύχενας ἀκρωρείας, ἠδ' ὄρεα σκιόεντα, νάπῃσί τε σὴν φρένα τέρπεις]. ὁπλοχαρής, οἰστροῦσα βροτῶν ψυχὰς μανίῃσιν· γυμνάζουσα κόρη, φρικώδη θυμὸν ἔχουσα. Γοργοφόνος, φυγόλεκτρε, τεχνῶν μῆτερ πολύολβε. ὁρμάστειρα, φίλοιστρε κακοῖς, ἀγαθοῖς δὲ φρόνησις ἄρσην μὲν καὶ θῆλυς ἔφυς, πολεμήτοκε μῆτι. αἰολόμορφε, δράκαινα, φιλένθεος, ἀγλαότιμε· Φλεγραίων ὀλέτειρα Γιγάντων, ἱππελάτειρα. Τριτογένεια, λύτειρα κακῶν, νικηφόρε δαῖμον, γλαυκώφ', εὑρεσίτεχνε, πολυλλίστη βασίλεια ἤματα καὶ νύκτας αἰεὶ νεάτῃσιν ἐν ὥραις, κλῦθί μευ εὐχομένου, δὸς δ' εἰρήνην πολύολβον, καὶ κόρην ἠδ' ὑγίειαν ἐπ' εὐόλβοισιν ἐν ὥραις.